Laura Poitras

Laura Poitras (født 2. februar 1964 i Boston) er en amerikansk dokumentarfilmskaper. 2006-filmen My Country, My Country, som handlet om Irak-krigen, ble nominert til Oscar for beste dokumentar i 2007. I 2013 var hun med på å avsløre overvåkingssakene til NSA.

Etter at dokumentaren ble sluppet i 2006 ble hun regelmessig stoppet på flyplasser når hun reiste inn til USA etter å ha vært utenlands. Personene som stoppet henne jobbet for USAs sikkerhetsdepartement og konfiskerte blant annet laptoper og notatbøker. Etter at Glenn Greenwald skrev om dette i 2012 stoppet dette.

I januar 2013 ble hun kontaktet av en person som fortalte henne om massiv overvåking i USA. I juni dro hun, sammen med Glenn Greenwald til Hongkong for å møte Edward Snowden, og var med avsløringen av blant annet PRISM.

Referanser

Eksterne lenker 
 
 

Journalister fra USA
Dokumentarfilmskapere